شەفەق
نیوز/ دەسەڵاتەیل ئەندەنوسیا، ئمڕوو سێشەممە، بەرزەوبوین ئامار قوربانیەیل ئەو زەویلەرزە
راگەیانن ک دویەکە داگە ناوچەی سیناجور، ک شمارەگە رەسیە ٢٥٢ کوشیاگ.
وەرپرسیگ
ئەندەنوسی وت: مناڵەیلیگ لە دویای رمیان مەکتەویان گیانیان لەدەسدان، لەو زەویلەرزە
ک لە هەرێم جاوەی خوەرئاوا داگە، و پیاوەیل رزگارکردن  وەگەرد وەختەگە دەو کەن تا بڕەسنە ئەو کەسەیلە ک
لە ژیر رمیاگەیل گیر هاتنە.
ئەو
زەویلەرزە ک تونیەگەی رەسیە ٥،٦ پلە لە ناوچەیگ کوێە لە هەرێم جاوەی خوەرئاوا ک فرەترین
شمارەی دانیشتگەیل لە ئەندەنوسیا هاناوی، بویە هووکار زەرەدەیل گەپیگ لەناوچەی سیانجور
و لە رمیان زەویەگە یەک ئاوای لەلای کەمەو تمیا.
هنری
ئەلفیاندی سەرۆک ئاژانس نیشتمانی ئەرا مینەکردن و رزگارکردن "باسارناس" وت:
خورمیان زەویەگە و زەویە سەختەیل ریگری لە تەقەلای رزگارکردن کەن.
ئەلفیاندی
لە کۆنگرەیگ رووژنامەوانی وت: سەختیەگە ئەوەس ک ناوچە زەرمەنەگە فراوانە، وەگەرد ئەوەیش
ریوبانەیل ئی ئاوایەلە زەرەدمەن بوینە.
